open-index/open-wikipedia-markdown huggingface dataset:
மேச்சேரி இன ஆடுகள் ஆய்வு நிலையம்

**மேச்சேரி இன ஆடுகள் ஆராய்ச்சி நிலையம்** சேலம் மாவட்டம் மேச்சேரி வட்டத்திலுள்ள பொட்டனேரி எனும் இடத்தில் மேச்சேரி இன ஆடுகளின்  ஆராய்ச்சி நிலையம் அமைந்துள்ளது. இந்த ஆராய்ச்சி நிலையம் 05.06.1978 அன்று மேச்சேரி இன ஆடுகளை மேம்படுத்துவதற்காக ஆரம்பிக்கப்பட்டது. தமிழ்நாடு கால்நடை மருத்துவ அறிவியல் பல்கலைக்கழக கட்டுப்பாட்டின் கீழ் ‘மேச்சேரி’ செம்மறி ஆடு வளர்ப்பு ஆராய்ச்சி மையம் செயல்படுகிறது.

## வரலாறு
சேலம் மாவட்டம், கொளத்தூரில் கடந்த 1972-ம் ஆண்டு செம்மறி ஆடு வளர்ப்பு ஆராய்ச்சி மையம் தொடங்கப்பட்டது. 1978-ம் ஆண்டு இம்மையைம் சேலம் மேச்சேரி, பொட்டனேரியில் 1.62 ஏக்கரில் செம்மறி ஆடு வளர்ப்பு ஆராய்ச்சி மையமாக செயல்படத் தொடங்கியது. தற்போது, இங்கு 900 செம்மறி ஆடுகளும், 300 வெள்ளாடுகளும், மகாராட்டிரா மாநிலத்தைச் சேர்ந்த, ‘நார்மிகாஸ் சொர்ணா’ வகை ஆடுகள் மற்றும் செட்டை இன ஆடுகள் உள்ளன

## நோக்கங்கள்
மேச்சேரி இன ஆடுகள் ஆராய்ச்சி நிலையத்தின் நோக்கங்கள்
* திட்டமிட்ட மேலாண்மை மற்றும் இனப்பெருக்கம் மூலம் மேச்சேரி ஆட்டு இனத்தை மேம்படுத்தல்
* உயர்ரக ஆண் ஆடுகளை விவசாயிகளுக்கு விநியோகித்து மேம்படுத்தல்
* தலச்சேரி ஆட்டு அலகுககளைப் பராமரித்தல், மாணவர்களுக்கு பயிற்சி அளித்தல், ஆராய்ச்சியை மேம்படுத்துதல்
* செம்மறி ஆட்டு விவசாயிகளுக்கான விரிவாக்க வள மையமாக செயல்படல்
* மேம்பட்ட தீவன உற்பத்திக்கான பொருத்தமான தொகுப்பு நடைமுறைகளை பிரபலப்படுத்துதல்
இந்த ஆராய்ச்சி மையத்தின் நோக்கம் ஆகும்.

## பிரிவுகள்
* மேச்சேரி ஆடுகள் அலகு
* செம்மறி ஆட்டு அலகு
* வேளாண் மற்றும் மேய்ச்சல் அபிவிருத்தி அலகு
* சுகாதார பாதுகாப்பு அலகு

## மேச்சேரி இன ஆடுகள் பரவல்
தமிழகத்தின் சேலம், ஈரோடு, நாமக்கல், தர்மபுரி மற்றும் கரூர் ஆகிய மாவட்டங்களில் மேச்செரி இன ஆடுகள் பரவலாக காணப்படுகிறது. சேலம் மாவட்டத்தின் மேச்சேரி, கொளத்தூர், நங்கவள்ளி, ஓமலூர் மற்றும் தரமங்கலம் பஞ்சாயத்து ஆகிய இடங்களில் உண்மையான இனங்கள் உள்ளன.

## மேற்கோள்கள்

பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:ஆடு வளர்ப்பு
பகுப்பு:கால்நடை வளர்ப்பு
எஸ். ரெத்னராஜ்

**எஸ். ரெத்னராஜ்** ஓர் இந்திய அரசியல்வாதி மற்றும் முன்னாள் சட்டமன்ற உறுப்பினரும் ஆவார். இவர் திராவிட முன்னேற்றக் கழகத்தைச் சேர்ந்தவர். 1980 தேர்தலில் குளச்சல் தொகுதியில் இருந்தும், 1984 தேர்தலில் நாகர்கோவில் தொகுதியில் இருந்தும் தமிழ்நாடு சட்டசபைக்கு தேர்ந்தெடுக்கப்பட்டார்.

தற்போது அவர் மறுமலர்ச்சி திராவிட முன்னேற்றக் கழக உறுப்பினராக உள்ளார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:7 ஆவது தமிழ்நாடு சட்டமன்ற உறுப்பினர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
கோழிப்பாம்பு

**கோழிப்பபாம்பு**, **பறவைநாகம்**, **குக்குடசா்ப்பம்** ( kukkuta sarpa) என்பது பழங்கால நுால்களில் கூறப்படும் ஒரு பாம்பு ஆகும். இதுகுறித்து சீவக சிந்தாமணி, மேருமந்தர புராணம் முதலிய நுால்களில் கூறப்பட்டுள்ளது.

சீவகன் பல்லவ நாட்டிற்குச் சென்றிருந்தபோது, அந்நாட்டரசன் மகள் பதுமையைக் கோழிப்பாம்பு தீண்ட, அதன் நஞ்சினைச் சீவகன் தீர்த்து அவளை மணம் செய்து கொண்டான் என்று சீவகசிந்தாமணி கூறுகிறது. 

மேருமந்திர புராணம் என்னும் நுாலில்  சத்திய கோஷன் என்னும் சிறப்புப் பெயரை  உடைய அமைச்சன், பொருட்செல்வத்தில் பேராசையுடையவனாய் அதனோடு செற்றமும் பகையும் கொண்டிருந்தபடியினால், சமரீ என்னும் விலங்காகவும் பின்னர்க்  கோழிப்பாம்பாகவும் பிறந்தான் என்று கூறகிறது.

பாகுபலி என்றும் புஜபலி என்றும் பெயருள்ள முனிவருடைய உருவச்சிலையை 525வில் உயரமுடையதாகப் பொன்னால் செய்து பரதநச் சக்கரவத்தி பெளதனபுரத்தில் அமைத்தாா் என்றும் அவ்வுருவச்சிலையைச் சூழ்ந்து  கோழிப்பாம்புகள் வசித்து வந்தபடியினாலே மனிதர் யாரும் அதன் அருகில் செல்ல முடியாமலிருந்தது என்றும் கன்னட நுால்கள் கூறப்படுகிறது.

குக்குடசர்ப்பம் என்னும்  கோழிப்பாம்பின் உருவ அமைப்பு குறித்து
சீவக சிந்தாமணி, பதுமையாா் இலம்பகத்தில், "நங்கைதன் முகத்தை நோக்கி" என்னும் செய்யுள் உரையில், உரையாசிரியா் நச்சினார்க்கினியர்,  கோழிப்பாம்பைப் பற்றிய செய்தியைக் கீழ்கண்வாறு கூறுகிறாா்.
 

கொங்கலா் கோதை நங்கை  யடிகளோ வென்று கொம்போ்
செங்கயற் கண்ணி தோழி திருமகட் சென்று சோ்ந்தாள்

## மேற்கோள்கள்

பகுப்பு:கற்பனை உயிரினங்கள்
மைத்தடச் சோதனை

**மைத்தடச் சோதனை** (Rorschach Ink blot test) என்பது ஆளுமையை அளவிடப் பயன்படும் தெளிவற்ற உருவங்களை கொண்ட சோதனை ஆகும். இச்சோதனை 1921-ம் ஆண்டு சுவிட்சர்லாந்து நாட்டை சார்ந்த ஹெர்மன் ரோர்ஸாக் என்ற மனநல மருத்துவரால் வெளியிடப்பட்டது. எனவே இது **ரோர்ஸாக் மைத்தட சோதனை**என அழைக்கப்பட்டது. இது உளபகுப்பு கோட்பாடின் அடிப்படையில் உருவானது ஆகும். ஆனால் ஆராய்ச்சியாளர்கள் அதை அனுபவ பாணியில் பயன்படுத்தினர். இதில் மைத்தடம் அல்லது பொருளற்ற சமசீரான அமைப்பினை கொண்ட உருவங்கள் காணப்படும். இவற்றுள் கருப்பு வண்ண மைத்தடங்கள் ஐந்தும்,கருப்பும் சிவப்பும் கலந்தவை இரண்டும்,பல்வேறு வண்ணங்களாலான மூன்றும் உள்ளன இந்த சோதனையை பயன்படுத்தும்போது, அதன் தரம் ஆளுமை அளவீடுகளுடன் தொடர்புடையது. 1940 முதல் 1950 ஆம் ஆண்டு வரையான காலத்தில் கடைகள் மற்றும் மைக்ரோசாப்ட் உளவியலாளர்கள் மத்தியில் மைத்தடச் சோதனை பிரபலமாக இருந்தது, விரைவாக பிரபலமடைந்த நிலையிலும் விமர்சகர்கள் அது மிகவும் அகநோக்குநிலையுடையது என்று கூறினர். ஹோல்ட்ஸ்மான் மைத்தடச் சோதனை, தி சோமடிக் மைத்தடச் சோதனை என பல வகை சோதனைகள் உள்ளன. 

## மேற்கோள்கள்

பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
பகுப்பு:உளவியல் ஆய்வுகள்
மசாலா தோசை

**மசாலா தோசை** (Masala dosa) என்பது மிகவும் பிரபலமான தென்னிந்தியச் சிற்றுண்டி வகையான தோசைகளில் ஒன்று ஆகும். இது கர்நாடகத்தின் மங்களூரில் தோன்றி பரவியதாகக் கருதப்படுகிறது. இது இந்தியா முழுவதும் உடுப்பி உணவகங்களின் வழியாக பிரபலமடைந்தது. இது
தென்னிந்தியாவில் புகழ்வாய்ந்ததாக உள்ளது.  என்றாலும் இந்தியா முழுவதிலும் கிடைக்கக்கூடியது. ஏன் வெளிநாடுகளிலும் கூட கிடைக்கிறது.
மசாலா தோசை தயாரிப்பு முறை நகரத்துக்கு நகரம் இடம் மாறுபடுகிறது.
## தயாரிப்பு முறை
அரிசி, உளுந்து, மற்றும் வெந்தயம் ஊற வைத்து மாவாக அரைத்து தோசை மாவு தயாரிக்கப்படுகிறது. அந்த மாவை தோசைக் கல்லில் வார்த்து அது ஒரு பக்கம் வேகும் வரை காத்திருந்து வேகவைத்த  முறுவலாகத் தோசை வெந்த உடன் சிறிது எலுமிச்சைச் சாறு கொத்துமல்லியுடன் வேகவைத்த உருளைக்கிழங்கு வெங்காயம், கடுகு மசாலாவை ஒரு கரண்டி வைத்து கமகம வாசத்துடன் பரிமாறலாம்.


File:Paper Masala Dosa.jpg | பேப்பர் மசாலா தோசை
File:Mysore Masala Dosa.jpg | மைசூர் மசாலா தோசை
File:Madras special masala dosa.jpg | சென்னை சிறப்பு மசாலா தோசை
File:MasalaDosa.jpg|Masala dosa

## மேற்கோள்கள்
((reflist))
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:தென்னிந்திய சமையல்
பகுப்பு:தமிழர் சமையல்
பகுப்பு:ஆந்திர சமையல்
பகுப்பு:கேரள சமையல்
கங்கவள்ளி ஆறு

**கங்கவள்ளி ஆறு** (*Gangavalli River*) என்பது இந்தியாவின் கருநாடக மாநிலத்தின் மேற்குப் பகுதியில் உருவாகி மேற்கு நோக்கிப் பாயும் பல சிறிய ஆறுகளில் ஒன்றாகும். தேசிய நெடுஞ்சாலை 17 இல் ஓசூர் பாலம் கங்கவள்ளி ஆற்றின் மீது கட்டப்பட்ட பாலமாகும். இந்நெடுஞ்சாலை அன்கோலா, கும்டா பகுதிகளைப் பிரித்து வடகன்னட மாவட்டத்தையும், தார்வாடு,  மங்களூரு பகுதிகளையும் இணைக்கிறது.

## தோற்றம் மற்றும் நிலவியல்
கங்கவள்ளி ஆறு, பெட்டி நதி என்றும் அழைக்கப்படுகிறது. மேற்குத் தொடர்ச்சி மலைகளிலிருந்து தார்வாடுக்குத் தெற்கே (சோமேசுவர கோயிலுக்கு அருகில்) சல்மலாவாக உருவாகிறது. இது மேற்கு திசையில் பாய்ந்து கங்கை ஆலயத்திற்குப் பிறகு அரபிக் கடலில் கலக்கின்றது. இங்கு இந்த ஆறு கங்கவள்ளி என்றழைக்கப்படுகின்றது. இப்பகுதியில் உள்ள கிராமம் கங்கவள்ளி ஆகும். இந்த 69 கி.மீ. தொலைவு வரை மேற்காகவும் பிறகு தெற்காகவும் பாய்கின்றது. இதன் நீர்ப்பாசனப் பகுதிகளின் பரப்பளவு 3,574 சதுர கி.மீ. (1,380 சதுர மைல்) ஆகும்.

ஆற்றுப் படுக்கையின் வீழ்ச்சி முதல் 72 கி.மீ. (45 மைல்) க்கு மென்மையாக உள்ளது. அந்தக் கட்டத்திற்குப் பிறகு, நதி நீர்வீழ்ச்சி மாகோட்டில் 183 கி.மீ. (114 மைல்) வீழ்ச்சியடைந்து, மாகோட்டு அருவியாகிறது. பின்னர் ஆற்றில் ஆழமான பள்ளத்தாக்கில் நதி ஓடுகிறது. நதிக்கு பிறகு ஆற்றில் சேருகிறது. அன்கோலா நகரிலிருந்து 11 கி.மீ. தொலைவில் உள்ள கணகுவள்ளி, பெல்லம்பரிலிருந்து 4 கிலோமீட்டர் தொலைவில் உள்ளது. வடகன்னட மாவட்டத்தின் மற்றொரு புதிய தங்குமிடம் உள்ளது. கோகர்ணா நகரம் கங்கவல்லி சாலையில் மற்றொரு திசையில் 4 கி.மீ. தொலைவில் உள்ளது. தார்வாடு, வடகன்னட மாவட்டங்களில் இந்த நதி ஓடுகிறது. ஆற்றின் பாதையில் அடர்ந்த பசுமையான, செம்பசுமையான காடுகள் உள்ளன.

## கிளையாறுகள்
பெத்தி, சால்மலி, சோந்தா முதலியன கங்கவள்ளி ஆற்றின் கிளையாறுகளாகும்.

## புவியியல்
கங்கவள்ளி ஆற்றுப் படுகையில் உள்ள முதன்மையான மண் செம்மண் ஆகும். இவை சிவப்பு முதல் பழுப்பு நிறமாக இருக்கும். இங்கு காணப்படும் பல்வேறு வகையான மண்ணாக தங்க மணலும் களிமண்ணும் அமைகிறது.

## வெப்பநிலை
ஏப்ரல் பொதுவாக வெப்பமான மாதமாக உள்ளது. சராசரி அன்றாடப் பெரும அளவாக 36˚செ வெப்பநிலையும் 22˚ செ வெப்பநிலை அன்றாடச் சிறும அளவாகவும் உள்ளது.

## ஈரப்பதம்
காலையில், ஈரப்பதம் ஆண்டின் பெரும்பாலான நேரங்களில் 75% அளவை விட அதிகமாக உள்ளது. மழைக்கால மாதங்களில் ஈரப்பதம் சுமார் 60% அளவாக உள்ளது. ஈரப்பதமான மாதங்களில் (ஜனவரி முதல் மார்ச் வரை), பிற்பகுதியில் ஈரப்பதம் 35% அளவுக்கும் குறைவாக உள்ளது.

## சான்றுகள்

## வெளி இணைப்புகள்
* Ganagavalli River
* River systems in Karnataka {{Webarchive|url=https://web.archive.org/web/20111008073025/http://www.karunadu.gov.in/waterresources/pages/riversystemsinkarnataka.aspx |
## மேற்கோள்கள்

பகுப்பு:கர்நாடக ஆறுகள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:மேற்குத் தொடர்ச்சி மலை ஆறுகள்
வைட்லி விருது (ஐ இரா)

**வைட்லி விருது** (Whitley Awards) என்ற விருது ஒவ்வொராண்டும் வைட்லி ஃபண்ட் ஃபார் நேச்சர் எனும் அமைப்பால், வழங்கப்பட்டு வருகிறது. இது காட்டுயிர் மற்றும் சுற்றுச்சூழல் பாதுகாப்புக்காகப் போராடுபவர்களுக்குக் கிடைக்கக்கூடிய உலகளாவிய அதிகபட்ச அங்கீகாரமாக கருதப்படுகிறது. இந்த விருதின் மதிப்பு £35,000 (2017) ஆகும். மேலும் இந்த விருது  ‘பசுமை ஆஸ்கர்’ என்று போற்றப்படுகிறது. இந்த விருதானது குறிப்பாக வளர்ந்த நாடுகளுக்கு வெளியில் உள்ள காட்டுயிர்களின் பாதுகாப்பிற்காக போராடுபவர்களை அங்கீகரிக்க முயல்கின்றது, மேலும்  இவர்களின் பணிகளை பன்னாட்டளவில் கவனத்துக்கு கொண்டுவந்து, இப்பணிகளுக்கு நீண்டகால அடிப்படையில் உதவியும், பாதுகாப்பும் அளிக்கும் விதத்தை அடிப்படையாக கொண்டதாக உள்ளது.

வைட்லி விருதானது சுற்றுச்சூழலியலாளர் எட்வர்ட் வைட்லியால் 1994 இல், £15,000 மதிப்புள்ள ஒற்றை விருதாக உருவாக்கப்பட்டது.

## வைட்லி தங்க விருது
ஒவ்வொரு ஆண்டும் முந்தைய ஆண்டில் வைட்லி விருது வென்றவர்களில் தேர்ந்தெடுக்கப்பட்டு வைட்லி தங்க விருதை பெறுவதற்கு தேர்வு செய்யப்படுவர். இந்த விருதின் மதிப்பு £50,000 ஆகும் இத்தொகை விருது பெறுபவரின் ஓராண்டு திட்டச் செலவுக்கு பயன்படுத்தும் வகையிலானது.

## தி விட்லி-சேக்ரே பாதுகாப்பு நிதியம்
தி விட்லி-சேக்ரே பாதுகாப்பு நிதியம் (WSCF) என்பது  முந்தைய ஆண்டுகளில் விட்லி விருது வென்றவர்களுக்கு அவர்களின் அடுத்த திட்டங்களை மேற்கொள்வதற்கு கூடுதல் நிதி வழங்கும் ஒரு ஆண்டுத் திட்டம் ஆகும், இதைக் கொண்டு மாறிவரும் தேவைகளுக்கு ஏற்ப, வளர்ந்துவரும் நாடுகளில் உள்ள ஆபத்துக்கு உள்ளான உயிர் இனங்கள் மற்றும் அவைகளின் வாழ்விடங்களை காக்க செலவிடப்படும்.

## தேர்ந்தெடுக்கப்பட்ட வெற்றியாளர்கள்
* ராண்டல் அரூஸ் (2004)
* சாண்ட்ரா பெஸ்யூடோ (2007)
* அலெக்சாண்டர் அர்பாக்காவோவ் (2006)
* காகன் செகெர்கியோகுலு (2008 & 2013): இரண்டு முறை விட்லி தங்க விருது வென்றவர் இவர் மட்டுமே
* அபராஜிதா தத்தா (2013)
* கிளாடிஸ் கலேமா-ஸிகுசோகா (2009)
* மைசூர் துரேஸ்வாமி மதுசுதன் (2009)
* ஜீனா டூஸ் (2005)
* கா ஹா வா (2004)
* உரோமுலசு விட்டேக்கர் (2005)
* அமண்டா வின்சென்ட் (1994)
* பூர்ணிமா தேவி பர்மன்  ( 2017)
* அஷ்விகா கபூர் (2014)
* டாக்டர் பிரமோத் பாட்டீல் மற்றும் டாக்டர் ஆனந்த குமார் (2015)

## மேற்கோள்கள்

## வெளி இணைப்புகள்
* Whitley Fund for Nature

## மேலும் காண்க

பகுப்பு:சூழலியல்
பகுப்பு:சுற்றுச்சூழல் விருதுகள்
கியூபா மலர் வௌவால்

**கியூபா மலர் வௌவால்** (*Cuban flower bat*, *Phyllonycteris poeyi*, அல்லது *Poey's flower bat*) என்பது *பிலோஸ்டோமிடே* குடும்பத்தைச் சேர்ந்த வௌவால்கள் ஆகும். இவை கியூபா, எயிட்டி, டொமினிக்கன் குடியரசு ஆகிய நாடுகளில் காணப்படுகின்றன.

இந்த வௌவாலின் முகம் நாய் முகம் போலக் காணப்பபடும்.இதன் நாக்கு மிக நீளமானது. மலர்களிலுள்ள தேன், மகரந்தப்பொடிகள் ஆகியவற்றை உண்ணும். அடர்த்தியற்ற காடுகளில் பாறை இடுக்குகள், குகைகளில் கூட்டங்கூட்டமாய் இவை வாழ்கின்றன.

ஆண்டு முழுவதும் இவை இனவிருத்தி செய்கின்றன. உடல் அளவு: 7.5-9 செ.மீட்டர், இறக்கையின் அளவு:21-26 செ.மீட்டர், வாலின் நீளம்:1-1.5 செ.மீட்டர் ஆகும்.

## மேற்கோள்கள்

பகுப்பு:வௌவால்கள்
சமரச சுத்த சன்மார்க்க சங்கம்

**சமரச சுத்த சன்மார்க்க சங்கம்**, வள்ளலார் என அனைவராலும் அன்புடன் அழைக்கப்படும் இராமலிங்க அடிகளாரால் நிறுவப்பட்டது. இவர் சிதம்பரத்திற்கு அருகில் உள்ள மருதூர் என்னும் கிராமத்தில் 1823 ஆம் ஆண்டு பிறந்தார். 19-ம் நூற்றாண்டில் தமிழகத்தில் தோன்றிய சமூக-சமய சீர்திருத்த இயக்கத்தில் முக்கியப் பங்கு வகித்தார். இவர் ஆன்மீகத்தில் கொண்ட பற்று காரணமாக அவரது பாடல்களில் சமுதாய சீர்திருத்தங்கள் மற்றும் சமய உணர்வுகள் இரண்டறக் கலந்திருந்தன. ஆன்மீக விழிப்புணர்வு வாயிலாக சமூகத்தில் நிலவும் தீமைகளைக் களையமுடியும் என்பதற்கான முயற்சிகளை மேற்கொண்டார்.

## சாதி வேறுபாடற்ற சமுதாயம்

இராமலிங்க அடிகள், தமிழ் மக்களிடையே சமய ஒற்றுமை மற்றும் ஒருமைப்பாட்டை ஏற்படுத்தினார். கடவுள் வழிகாட்டுதலால் மட்டுமே சாதி வேறுபாடற்ற சமுதாயத்தை உருவாக்க முடியும் என்று எடுத்துரைத்ததோடு   “இறைவன் ஜோதி வடிவானவன்” என்றும் ’அருட்பெரும் ஜோதியாக’ இருக்கிறார் என்றும் குறிப்பிட்டார். இவர் பிறப்பினால் ஏற்படும் ஏற்றத் தாழ்வுகளை எதிர்த்தார். சாதி சமூக வேறுபாடுகள் அர்த்தமற்றவை என்று குறிப்பிட்டதோடு அன்பு மற்றும் சகோதரத்துவம் நிலவவேண்டும் என்றும் பாடுபட்டார்.

## சத்திய தருமசாலை

பசி மற்றும் வறுமையே சமுதாயத்தின் அனைத்துத் தீமைகளுக்கும் காரணம் என வள்ளலார் நம்பினார். ஏழைக்கு உணவு அளிப்பதே சிறந்த வழிபாடு என உறுதியாக நம்பினார். எனவே ஏழைகளின் பசியை நீக்குவதற்காக ”சத்திய தருமசாலையை” வடலூரில் நிறுவினார். சத்திய தருமசாலையின் தொடக்க நாளன்று அடுப்பிற்குத் தீமூட்டி இந்தத் தீ எப்பொழுதும் எரிந்து கொண்டிருக்கட்டும், அப்போது தான் ஏழைகளுக்கு எப்பொழுதும் உணவு அளிக்க முடியும் என உறுதியுடன் கூறினார். இவர் மேற்கொண்ட உறுதிமொழிக்கு ஏற்றவண்ணம் ஆண்டு முழுவதும் சாதி சமய வேறுபாடின்றி அனைவருக்கும் உணவு அளிக்கப்பட்டு வருகிறது.

## ஜீவகாருண்யம்

வள்ளலார் அன்பு வழியில் ஆன்மீகத்தை அடையலாம் என உறுதியாக நம்பினார். ஆகவே மனிதர்களிடத்து மட்டுமன்றி தாவரங்கள், புழு, பூச்சிகள் மற்றும் விலங்குகள், பறவைகள் போன்ற அனைத்து உயிர்களிடத்தும் அன்பு செலுத்தினார். இதனையே "ஜீவகாருண்யம்" என்று அழைக்கிறோம்.

'வாடிய பயிரைக் கண்டபோதெல்லாம் வாடினேன்’ எனக் கூறிய வள்ளலார், உயிர்களிடத்து எவ்வளவு அன்பு கொண்டிருந்தார் என்பதை அரியலாம். மூடப்பழக்கங்களையும், சமய சடங்குகளையும் எதிர்த்த வள்ளலார் உணவுக்காக விலங்குகள் கொல்லப்படுவதை வன்மையாக கண்டித்தார். சைவ உணவிற்கு முக்கியத்துவம் கொடுத்தார்.

## திருவருட்பா

மனித இனத்திற்கு செய்யும் தொண்டே மோட்சத்தை அடைவதற்கான வழி என்பது வள்ளலாரின் போதனைகளில் மிக முக்கியமானதாகும். கடவுள், கருணை மற்றும் அறிவு வடிவமாகத் திகழ்கிறார். ஆகவே கடவுளை அடையும் வழி உயிர்களிடத்து காட்டும் கருணையும், இரக்கமும் ஆகும் என்று குறிப்பிட்டார்.

தியானம் செய்வதே வழிபாடு என்று கருதினார்.1870-ஆம் ஆண்டு சத்திய ஞான சபையை நிறுவினார். இங்கு   வழிபாட்டுக் கூட்டங்கள் மத வேறுபாடின்றி நடைபெறுவதை உறுதிப்படுத்தினார். இவரது பக்திப் பாடல்கள் தொகுக்கப்பட்டு, அத்தொகுப்பு 'திருவருட்பா' என்றழைக்கப்படுகிறது.

## வெளியிணைப்புகள்

*www.thiruarutpa.org
*www.vallalar.org/
*www.vallalarsongs.com
*temple.dinamalar.com/en/new_en.php?id=91

பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
குழல் சுரப்பி

**குழல் சுரப்பி** (*Tubular gland*) என்பது சுரப்பிகளுள் ஒரு வகையாகும். சுரப்பிகளை வடிவத்தின் அடிப்படையில் வகைப்படுத்தப்படும் போது இவை நுரையீரல் கண்ணறைச் சுரப்பிகளிலிருந்து வேறுபடுகின்றன. குழல் சுரப்பி, சுரப்பி பகுதியின் நீளம் முழுவதும் ஒரே சீரான குழாயாக தங்கள் வடிவத்தை தக்கவைத்துக் கொள்கின்றன. ஆனால் நுரையீரல் கண்ணறைச் சுரப்பி ஒரு பை வடிவ சுரப்பு பகுதியினைக் கொண்டுள்ளது.

குழல் சுரப்பிகள் பின்வரும் வகைகளில் ஒன்றாக வகைப்படுத்தப்படுகின்றன.

## கூடுதல் படங்கள்

 File:Gray940.png|பெரிதாக்கப்பட்ட தோலின் வெட்டுத்தோற்றம்.
 File:Gray1169.png|மினிதனின் கருப்பை கோழைப் படலத்தின் நெடுக்கு வெட்டுத் தோற்றம்
 File:Skin.png|தோல்


## மேலும் காண்க
* தோல் - தோலில் அமைந்துள்ள சுரப்பிகள்

## மேற்கோள்கள்


பகுப்பு:சுரப்பிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வினை மூலக்கூறு எண்

வேதியியலில் **வினை மூலக்கூறு எண்** (*Molecularity*) என்பது ஒரு வேதிவினையின் எளிய படிநிலையில் ஈடுபடக்கூடிய மூலக்கூறுகளின் எண்ணிக்கையைக் குறிக்கும். மேலும், இவ்வினை மூலக்கூறு எண் முதல் படிநிலை வினையில் ஈடுபடும் வினைபடுபொருள்களின் வேதி நேர்தகவுக் கெழுக்களின் கூட்டுத்தொகைக்குச் சமமாக இருக்கும்.
வினையில் ஈடுபடும் மூலக்கூறுகளின் எண்ணிக்கையைப் பொறுத்து ஒரு வினையானது ஒரு மூலக்கூறு வினையாகவோ இரு மூலக்கூறு வினையாகவோ அல்லது மும்மூலக்கூறு வினையாகவோ அமையலாம். ஒரு வினை ஒன்றுக்கு மேற்பட்ட  படிநிலைகளில் நிகழ்ந்தால் மொத்த வினைக்கான மூலக்கூறு எண் கணக்கிடப்படுவதில்லை. ஆனால், எளிய வினைகளில் மூலக்கூறு எண் மற்றும் வினை வீதம் ஆகியவை சமமாக இருக்கும். மூலக்கூறு எண் சுழியாக அல்லது பின்னமாகவோ இருக்க இயலாது.மூலக்கூறு எண் எப்போதும் எதிர்க்குறியை பெற்றிருப்பதில்லை.

## ஒரு மூலக்கூறு வினைகள்

ஒரு மூலக்கூறு வினையில், ஒரு தனித்த ஒற்றை மூலக்கூறு தனது அணுக்களை மறுஆக்கம் செய்வதன் மூலம், வேறுபட்ட மூலக்கூறுகளை உருவாக்குகின்றன. இது பின்வரும் சமன்பாட்டால் விளக்கப்படுகிறது. 

:A -> P,

  என்பது முறையே வினைபடுபொருளையும் வினைவிளைபொருளையும் குறிக்கும். இந்த வினையின் படிநிலை ஒரே ஒரு வினைவிளைபொருளைக் கொண்டிருந்தால் ஒரு மாற்றியமாக்கல் வினையாகவோ அல்லது ஒன்றுக்கு மேற்பட்ட விளைபொருள்களைக் கொண்டிருந்தால சிதைவு வினையாகவோ அமையும்.

மேற்கூறிய எந்தவொரு நிகழ்வாயினும், வினையின் வேகம் அல்லது படிநிலை என்பது முதல் படி வினைவேகச் சமன்பாட்டால் குறிக்கப்படுகிறது.

: \frac{d \left [ \ce A \right ]}{dt} =  -k_r  \left [ \ce A \right ] , 

இதில்,  என்பது வினைபடுபொருள் A-இன் செறிவையும்   என்பது காலத்தையும்  என்பது வினைவேக மாறிலியையும் குறிக்கும்.

## இரு மூலக்கூறு வினைகள்
ஒர் இரு மூலக்கூறு வினையில், இரண்டு மூலக்கூறுகள் மோதிக் கொண்டு ஆற்றல், அணுக்கள் அல்லது அணுக்களின் குழுக்களை பரிமாறிக் கொள்கின்றன.

கீழ்கண்ட சமன்பாட்டின் மூலம் இதை விவரிக்கலாம்

A + B -> P

இரண்டாவது வரிசை விகித சட்டத்தை இது ஒத்திருக்கிறது:\frac {d[\ce A]}{dt} = -k_r \ce{[A][B]}.

இங்கு, வினையின் வீதம், வினைப்பொருட்கள் ஒன்று சேரும் விகிதத்திற்கு ஏற்பபாமைகிறது. இரு மூலக்கூறு வினைக்கான  எடுத்துகாட்டு கீழே கொடுக்கப்பட்டுள்ளது:

CH3Br + OH^- -> CH3OH + Br^-

## மேற்கோள்கள்

பகுப்பு:வேதியியல்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
ஹரிராம் (அரசியல்வாதி)

**ஹரிராம்** (*Hariram*) இந்திய அரசியல்வாதியாவார். இந்தியாவின் உத்தரப் பிரதேசத்தின் 17 வது சட்டப் பேரவை உறுப்பினராக இருந்தார். இவர் உத்திரப் பிரதேசத்தின் துதி தொகுதியை பிரதிநிதித்துவப்படுத்தினார். அப்னா தளம் கட்சியில் உறுப்பினராக உள்ளார்.

## அரசியல் வாழ்க்கை
2017 உத்தரப் பிரதேச சட்டப் பேரவைத் தேர்தலில் 1085 வாக்குகள் வித்தியாசத்தில் பகுஜன் சமாஜ் கட்சியின் விஜய் சிங் கோண்டைத் தோற்கடித்து ஹரிராம், துத்தி தொகுதியில் இருந்து, 2017 உத்தரப் பிரதேச சட்டமன்றத் தேர்தலில் வெற்றி பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:உத்தரப் பிரதேச அரசியல்வாதிகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
எட்வர்டு தனிநபர் விருப்பத்தேர்வு பட்டியல்

**எட்வர்ட் தனிநபர் விருப்பத்தேர்வு பட்டியல்** *(Edwards Personal Preference Schedule)* வாசிங்டன் பல்கலைக்கழகப் பேராசிரியரும்  உளவியலாளருமான ஆலன் எல். எட்வர்ட்சு என்பவரால் உருவாக்கப்பட்ட பட்டியலாகும். எட்வர்ட் தனிநபர் விருப்பத்தேர்வு பட்டியலானது கட்டாய வாய்ப்பு, புறவயமுறை சார்ந்த  மதிப்பீடல்லாத ஆளுமை கட்டமைப்பு சோதனை முறையாகும். எட்வர்ட் தனிநபர் விருப்பத்தேர்வு பட்டியல் 16 வயது முதல் 85 வயது வரை உள்ளவர்களுக்கு 45 நிமிட நேரத்துக்குள் பயன்படுத்தப்படுகிறது. இச்சோதனைக்காக என்றி அலெக்சாண்டர் முர்ரேயின் தேவைக் கோட்பாட்டிலிருந்து தருவிக்கப்பட்ட தேர்விற்கான பாடப்பொருளை எட்வர்ட் பயன்படுத்தினர். இச்சோதனை முறை அடிப்படையான 15 மனிதத் தேவைகள் மற்றும் ஊக்கிகளின் அடிப்படையில் அளவிடப்படுகிறது. எட்வர்ட் தனிநபர் விருப்பத்தேர்வு பட்டியல் தனிநபர் தேவை மற்றும் ஊக்கிகள் போன்றவற்றிற்கு பொருள் விளக்கமளிக்கும் வகையில் வடிவமைக்கப்பட்டது . சோதிக்கப்படுபவருடன் அவருடைய துலங்கல்களைக் குறித்து மீளாய்வு செய்யும்போது ஆலோசனை வழங்க வேண்டிய சூழ்நிலையில் இது மிகவும் பயனுள்ளதாக உள்ளது . 

## மேற்கோள்

பகுப்பு:உளவியல்
பகுப்பு:உளவியல் ஆய்வுகள்
காடம்பாடி நகராட்சி நடுநிலைப் பள்ளி

**காடம்பாடி நகராட்சி நடுநிலைப் பள்ளி** நாகப்பட்டினம் மாவட்டம், காடம்பாடியில் அமைந்துள்ள பள்ளியாகும். இப்பள்ளி மின் பலகை; நான்கு அறைகளில் ஸ்மார்ட் கிளாஸ் வகுப்புகள்; பள்ளி வளாகத்தின் மையத்தில் பெரிய கலையரங்கம்; தாமாகவே சுத்தம் செய்து கொள்ளும் அதி நவீன தானியங்கி கழிவறைகள் போன்ற வசதிகளைக் கொண்டுள்ளது.
. ஒரத்தூரில் உள்ள சிதம்பரனார் நடுநிலைப் பள்ளியும், காடம்பாடி நகராட்சி நடுநிலைப் பள்ளியும் இணைப் பள்ளிகளாக இணைக்கப்பட்டுள்ளன..

## சிறப்பு வசதிகள்
பள்ளியில் உள்ள ஒளிரும் மின் பலகையில் தினமும் புதிய புதிய ஆங்கில சொற்கள் நகர்ந்து கொண்டிருக்கும். அதேபோல் 2 முதல் 16 வரை கணித வாய்பாடுகள் நகரும்.
காந்தத்தன்மை கொண்ட கரும் பலகைகள் வகுப்புகளில் உள்ளன. இந்தப் பலகைகளில் எழுத்துகளை ஒட்டி மாணவர்கள் புதிய புதிய வார்த்தைகளை உருவாக்குகிறார்கள். வகுப்பறைகளில் அதி நவீன தொடு திரையுடன் கூடிய ஸ்மார்ட் கிளாஸ் உருவாக்கப்பட்டுள்ளது. கணிதம், ஆங்கிலம், அறிவியல் பாடங்கள் மட்டுமின்றி, சமூக அறிவியல் பாடங்களும் ஸ்மார்ட் கிளாஸ் வகுப்புகளில் காணொலி காட்சிகளாக மாணவர்களுக்கு நடத்தப்படுகின்றன. 

## புரவலர்கள்
# ரோட்டரி சங்கம்
# ஓஎன்ஜிசி
# சென்னை பெட்ரோலியம் கார்ப்பரேஷன்
நிறுவனங்களின் உதவியால் புதிய வகுப்பறைகள், சத்துணவு உணவுக் கூடம், தானியங்கி நவீன கழிப்பறைகள், ஸ்மார்ட் கிளாஸ் வகுப்புகள் என பல வசதிகள் உருவாக்கப்பட்டுள்ளன.

## மேற்கோள்கள்

பகுப்பு:நாகப்பட்டினம் மாவட்டத்திலுள்ள பள்ளிகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
புரதம் அடங்கிய உணவுகளின் பட்டியல்

**புரதம் அடங்கிய உணவுப் பொருள்களின் பட்டியல்** (*List of foods by protein content*) கீழே கொடுக்கப்பட்டுள்ளது. இப்பட்டியலானது உணவுக் குழுவினரால் பரிந்துரைக்கப்பட்டுள்ளது. இதில், 100 கிராம் அளவிலான உணவில் புரதம் எத்தனை பங்கு உள்ளது என்பது கொடுக்கப்பட்டுள்ளது. பெரும்பாலான இயற்கை உணவில் நீர் அதிகமாக உள்ளது. இப்பொருட்களில் நீரின் அளவைக் குறைப்பதன் மூலம் புரதத்தை அதிகப்படுத்தலாம். இதில் கவனிக்க வேண்டிய விவரம் என்னவென்றால், அனைத்துப் புரதத்திற்கும் ஒரே மாதிாி சொிமான தன்மை கிடையாது. புரதச் சொிமானமானது அதில் அடங்கியுள்ள அமினோ அமிலத்தின் அளவைப்  பொறுத்தது. புரதத்தின் தரத்தை, அதில் அடங்கியுள்ள அமினோ அமிலத்தை மதிப்பிடுதல் முறை (PDCAAS) மூலம் மனிதனுக்கு தேவையான புரதத்தை அறிந்து கொள்ளலாம்.

## முட்டை மற்றும் பால் பொருள்கள்
;பாலாடைக்கட்டி 
புரோட்டின் உள்ளடக்க வரம்பு: 7.0 - 40.
* உச்ச அளவு: பர்மேசன் 34.99 - 40.79; குருயோி 29.8; இடாம் 25; பழைய சிடார் 24.9 - 27.2
* நடுத்தர அளவு: கேமம்பர்ட் 19.8; பதப்படுத்தப்பட்ட சிடார் 16.42 - 24.6
* குறைந்த அளவு: பீட்டா 14.7; ரைகோட்டா 11.26 - 11.39

முழுமையான கோழி முட்டை (இயற்கையானது) 
* வேகவைத்தது: 10.62 - 13.63

;பால் மற்றும் பால் மாற்றுப் பொருட்கள் 
* மாட்டுப் பால் (திரவம், பதப்படுத்தாதது மற்றும் பதப்படுத்திய பால்) - 3.2 - 3.3
* சோயா பால்: 5.1 - 7.5
* ஆட்டுப் பால்: 4.9 - 9.9
* பாதாம் பால்: 1

## இறைச்சி மற்றும் சைவ இறைச்சி
;பொதுவான இறைச்சி (red meat) 
;மாட்டு இறைச்சி சமைத்தது: 16.9 - 40.6
* உச்ச அளவு: சுட்ட மாமிச துண்டம்; 40.62 பொரித்த தொடைக்கறித் துண்டம் 32.11
* நடுத்தர அளவு: சுடப்பட்ட மென்மையான மாமிசம் 24.47
* குறைந்த அளவு: கொம்புப் பகுதி மாமிசம் 16.91
;ஆட்டிறைச்சி சமைத்தது: 20.91 - 50.9

;வேறுபட்ட மாமிசம்
* சீல் மீன் இறைச்சி உலர்ந்தது: 82.6
* கடமான் இறைச்சி உலர்ந்தது: 79.5
* நீர்நாயின் இறைச்சி பொரித்தது: 23.0
* கங்காரு இறைச்சி: 21.4

;வெள்ளை மாமிசம்
* மீன்: 18
* சைவ இறைச்சி (சமைக்கப்பட்ட சைவ தயாரிப்பு) 18.53 - 23.64

## காய்கறிகள், தானியங்கள் மற்றும் பருப்பு
### காய்கறிகள்
* நோாி கடல்பாசி காய்ந்தது: 5.81
* பச்சையாக உண்ணக்கூடிய காய்கறிகள்: 0.33 - 3.11
* மாவுசத்து உள்ள கிழங்குகள் 0.87 - 6.17
* வேக வைத்த கருப்பு பீன்ஸ்: 9
** உச்ச அளவு: வீட்டில் சமைத்த உருளைக்கிழங்கு கேக்: 6.17, விரல் வடிவ உருளைக்கிழங்கு பொாித்தது: 3.18 - 4.03
** நடுத்தர அளவு: சமைத்து பொதிந்த உருளைக்கிழங்கு 2.5; வேக வைத்த சேனைக்கிழங்கு 1.49
** குறைந்த அளவு: வேக வைத்த சர்க்கரைவள்ளிக் கிழங்கு: 0.87.

;பருப்பு வகைகள் 
* காய்ந்த சோய பீன்ஸ்: 13
* வேக வைத்த அவரைவிதை: 9
* வேக வைத்த பச்சை பட்டாணி: 5
* வேக வைத்த காராமணி: 8
* வேக வைத்த கோழிஅவரை விதை: 9
* நிலக்கடலை (பச்சை, வறுத்தது, வெண்ணெய் போட்டது): 23.68 - 28.04

## அடு பொருட்கள்
;முழுகோதுமை இனிப்புவகைகள்
* கோதுமை ரொட்டி: 6.7 - 11.4
* பிஸ்கெட்: 7.43

## வேறு உணவு பொருட்கள்
இயற்கையான புரத அடர்த்தி உள்ளவை (பெரும்பாலும் உடல்கட்டுக்கோப்பு பயிற்சி செய்பவர்களுக்கு அல்லது விளையாட்டு வீரர்களுக்கு பயன்படுகிறது)
* சோயாவிலிருந்து பிாித்தெடுக்கப்பட்ட புரதம்: 80.66
* மோரிலிருந்து பிாித்தெடுக்கப்பட்ட புரதம்: 79.5
* முட்டை வெள்ளைக்கரு உலர்ந்தது: 7.0 
* ஸ்பைருலினா பாசி உலர்ந்தது: 57.45
* ஈஸ்ட்: 38.33

## மேற்கோள் நூல்கள்
*  - all data unless specified was computed from their database.
* 

## வெளியிணைப்புகள்
*List of foods high in protein 

பகுப்பு:ஊட்டச்சத்து
பகுப்பு:புரதங்கள்
பகுப்பு:உணவு அறிவியல்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
முதலாம் மிண்டோ பிரபு

**முதலாம் மிண்டோ பிரபு, கில்பர்ட்-எலியட்-முறே-கினின்மௌன்டு** (*Gilbert Elliot-Murray-Kynynmound, 1st Earl of Minto*, 23 ஏப்ரல் 1751 – 21 சூன் 1814) ஐக்கிய இராச்சியத்தின் ஸ்காட்லாந்து பகுதியைச் சேர்ந்தவரான இவர் அரசியல்வாதியும், நாடாளுமன்ற உறுப்பினரும், இராஜதந்திரியும் ஆவார். இவர் பிரிவி கௌன்சில் உறுப்பினராகவும், பின்னர் பிரித்தானிய இந்தியாவின்  இந்தியத் தலைமை ஆளுநராக 31 சூலை 1807 முதல் 4 அக்டோபர் 1813 முடிய பணியாற்றியவர். 

## மிண்டோ-மார்லே சீர்திருத்தங்கள்
காலனிய மாகாண நிருவாகத்திலும், உள்ளாட்சி அமைப்புகளிலும் இந்தியர்களின் பங்களிப்பை அதிகரிக்க மிண்டோ பிரபுவும், ஜான் மார்லேவும் இணைந்து சில பரிந்துரைகளை ஐக்கிய இராச்சியத்தின் மன்னருக்கு அனுப்பி வைத்தனர்.
இச்சீர்திருத்தங்களை நடைமுறைப்படுத்த பிரித்தானியப் பேரரசு 1909ஆம் ஆண்டில் இந்திய அரசுச் சட்டம், 1909 இயற்றியது. இதன் சிறப்புகள்:

* இந்திய மாகாண சட்டமன்றங்களுக்குத் இந்திய உறுப்பினர்களைத் தேர்ந்தெடுக்க தேர்தல் முறை முதன் முறையாக அறிமுகப்படுத்தப்பட்டது. முன்னர் இந்திய உறுப்பினர்கள் மாகாண ஆளுநர்களால் நேரடியாக நியமிக்கப்பட்டு வந்தனர். மேலும் சட்டமன்றங்களும், உள்ளாட்சி அமைப்புகளும் விரிவுபடுத்தப்பட்டு இந்திய உறுப்பினர்களின் எண்ணிக்கை அதிகரிக்கப்பட்டது.

* சட்டமன்றங்களிலும், உள்ளாட்சி அமைப்புகளிலும் முசுலிம்களுக்கு தனி இடங்கள் (25%) ஒதுக்கப்பட்டன. முசுலிம் உறுப்பினர்களை முசுலிம்களே தேர்ந்தெடுக்க தனித்தொகுதிகளும் உருவாக்கப்பட்டன.

* தலைமை ஆளுனர் மற்றும் மாநில ஆளுனர்களின் நிருவாகக் குழுக்கள் விரிவுபடுத்தப்பட்டு அதில் சில இந்தியர்களுக்கும் இடமளிக்கப்பட்டது.

## மேற்கோள்கள்

பகுப்பு:1751 பிறப்புகள்
பகுப்பு:1814 இறப்புகள்
பகுப்பு:இந்திய வைசிராய்கள்
பகுப்பு:எடின்பரோ பல்கலைக்கழக முன்னாள் மாணவர்கள்
பகுப்பு:பிரித்தானியக் கிழக்கிந்தியக் கம்பனி
பாலாமணி அம்மையார்

**பாலாமணி அம்மையார்** 19-ஆம், 20-ஆம் நூற்றாண்டுகளில் வாழ்ந்த பழம்பெரும் நாடக நடிகை ஆவார்.

## வாழ்க்கைக் குறிப்பு
தஞ்சாவூர் மாவட்டம், கும்பகோணத்தில் இசை வேளாளர் குடும்பத்தில் பிறந்து, வளர்ந்தவர் ராஜாமணி. சிறுவயதிலேயே பரதம், இசை, நாடகம் ஆகியவற்றைக் கற்றுத் தேர்ந்தார். சமசுகிருதத்திலும் நல்ல புலமைப் பெற்றவராக இருந்தார். குடும்ப வழக்கப்படி திருமணம் செய்து கொள்ளாமல், தன் ஆர்வம் முழுவதையும் நடகக்கலை மீது காட்டினார். 1920கள் வரை பாய்ஸ் கம்பெனிகள் பெண் வேடங்களையும் ஆண்களைக் கொண்டே நடிக்கவைத்தனர். இந்நிலையில் பாலாமணி முழுக்க முழுக்க பெண்களை மட்டுமே கொண்டு நடக நிறுவனத்தைத் துவக்கினார். 1887 முதல் 1895 வரை ஐம்பதிற்கும் மேற்பட்ட இளம் பெண்களுக்கு நடகக் கலையைக் கற்பித்து அரங்கேற்றினார்.

## முதல் நாடகக் கம்பெனி
முதன் முதலில் கும்பகோணத்தில் எழுபது பெண்களைக் கொண்டு நாடகக் கம்பெனி நடத்தினார். தன் சகோதரியானிராஜாம்பாளுடன் இணைந்து கைவிடப்பட்ட தேவரடியார்களுக்கு அடைக்கலம் தரும் விதமாக முழுவதும் அவர்களைக் கொண்டே தன் நாடக நிறுவனத்தை அமைத்தார்.  பெட்ரோமாக்ஸ் விளக்கு இவர் நாடகங்களில்தான் முதன் முதலாக அறிமுகமானது. இவரது கம்பனியின் ஆசிரியர் எம். கந்தசாமி முதலியார் (எம். கே. ராதாவின் தந்தையார்). நகைச்சுவை நடிகர் சி. எஸ். சாமண்ணா கம்பனியின் நிர்வாகியாகவும், நடிகராகவும் இருந்தார். நாடகங்களின் மூலம் கிடைத்த பொருளை கோயில் திருப்பணிகளையும், ஏழைகளுக்குத் திருமணங்களும் நடத்தினார். கும்பகோணம் கும்பேசுவரர் கோயில் கல்வெட்டில் இவரது பெயர் உள்ளது.

## நாடகங்கள்
மனோகரா, தாரரச சாங்கம் போன்ற நாடகங்கள் இவர் கம்பெனியில் நடத்தப்பட்டன. 19 ஆம் நூற்றாண்டின் இறுதியில் மிகச் செல்வாக்கோடு இவர் நாடகக் கம்பெனி விளங்கியது. இவர் கதாநாயகியாக நடித்த *[[டம்பாச்சாரி விலாசம்|டம்பாச்சாரி]]* என்ற நாடகம் மாதக் கணக்கில் நடைபெற்றது.

## இறுதி வாழ்க்கை
இறுதிக் காலத்தில் ராஜாமணி அம்மாள் நோய்வாய்ப்பட்டார். நாடகங்களும் நிறுத்தப்பட்டு, பொருட்களை விற்று உள்ளூர் தனவந்தர்களிடம் வாங்கிய கடன்களை அடைத்தார். ஏமாற்றத்துடன் கும்பகோணத்தை விட்டு மதுரை வந்து இருக்க இடமில்லாமல், குடிசை ஒன்றில் தனது 62-ஆவது அகவையில் காலமானார். இதனைக் கேள்வியுற்ற சி. எஸ். சாமண்ணா நிதி சேகரித்து இறுதிக் கிரியைகளை செய்தார்.

பாலாமணி அம்மையாரின் கலைச் சேவையைப் பாராட்டி தமிழ்நாடு இயல் இசை நாடக மன்றம் அவரது உருவப்படத்தைத் திறந்து வைத்தது.

## மேற்கோள்கள்

*தமிழ் இலக்கிய வரலாறு, வெங்கடராமன், கா. கோ, கலையக வெளியீடு.

பகுப்பு:இந்தியத் தமிழ் நாடக நடிகர்கள்
பகுப்பு:தமிழ்ப் பெண் இசைக் கலைஞர்கள்
பகுப்பு:தமிழ்நாட்டு நடிகைகள்
பகுப்பு:தஞ்சாவூர் மாவட்ட மக்கள்
கிரிராஜ் கிஷோர்

**கிரிராசு கிசோர்** (Giriraj Kishore பிறப்பு 8 சூலை 1937)  என்பவர் இந்திய எழுத்தாளர் ஆவார். இவர் 2007 ஆம் ஆண்டில் பத்மசிறீ விருது பெற்றார். 1992 ஆம் ஆண்டில் சாகித்திய அகாதமி விருது பெற்றார்.

## பிறப்பு
கிரிராசு கிசோர் 1937 ஆம் ஆண்டு சூலை 8 ஆம் நாள் உத்தரப்பிரதேச மாநிலம், முசாாஃபர் நகரில் பிறந்தவர் ஆவார்.. பள்ளிப் படிப்பு முடித்தவுடன் இளங் கலைப் பட்டமும் 1960-ல் சமூகப் பணியியலில் முதுகலைப்பட்டமும் பெற்றார். சிறுவயது முதலே இலக்கியத்தில் ஈடுபாடு கொண்டிருந்த இவர், இந்தி, ஆங்கில இலக்கியங்களை வாசித்தார்.

## விருதுகள்

* சாகித்திய அகாதமி – 1992
* வியாசு சம்மன்    – 2000
* பத்மசிறீ. – 2007

## Selected works

* பஹ்லா கிர்மித்யா - இந்த படைப்பிற்கு 2007இல் பத்மசிறீ விருது கிடைத்தது.
* பா
* தாய் கர்
* பரிசிஸ்டா
* ஆஞ்சனேய் ஜெயதே

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:1937 பிறப்புகள்
பகுப்பு:சாகித்திய அகாதமி விருது பெற்றோர்
பகுப்பு:இந்தி எழுத்தாளர்கள்
சி ஆர் - 126 - 42 - 1 (ஐ இ டி - 2969) (நெல்)

**சி ஆர் - 126 - 42 - 1 (ஐ இ டி - 2969)** (*CR-126-42-1 (IET-2969*) என்பது; 1978 ஆம் ஆண்டு அறிமுகப்படுத்தப்பட்ட, புதிய, குறுகியகால அளவில் பயிராகும் நெல் வகையாகும். அக்டோபர் - நவம்பர் பின் தாளடி பருவத்தில் 95 - 125 நாட்களில், அறுவடைக்கு வரக்கூடிய இந்த நெல் இரகம், ஐ ஆர் 8 நெல் இரகத்தையும், துரிகான்சளி (*Dhurighansali*) எனும் நெல் இரகத்தையும் ஒன்றிணைத்து உருவாக்கப்பட்ட நெல் வகையாகும். மேட்டுப் பகுதிகளுடனான வண்டல் மண், மற்றும் “செந்நிறக் களிமண்” (*Laterite*) போன்ற நிலப் பகுதிகளில் நன்கு வளரத் தக்க இந்த நெற்பயிரின் தானியமணிகள், குள்ளமாகக் காணப்படுகிறது.

ஒரு எக்டேருக்கு சுமார் 3500 - 3700 கிலோ (*35-37 Q/ha*) மகசூல் தரவல்ல இந்நெல் இரகம், வடகிழக்கு இந்திய பகுதியான மேற்கு வங்க மாநிலத்தில் பெரும்பான்மையாக பயிரிடப்படுகின்றது.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
வர்சா அடல்ஜா

*வர்சா மகேந்திர அடல்ஜா* (*Varsha Mahendra Adalja*) குசராத்தின் புகழ்பெற்ற பெண்ணியக் கவிஞர். தனது *அன்சார்* எனும் புதினத்திற்காக 1995 ஆம் ஆண்டின் சாகித்திய அகாடமி விருதினைப் பெற்றவர். இவர் புதினங்கள் மட்டுமின்றி நாடகங்கள், மேடை நாடகங்கள் மற்றும் வானொலி நாடகங்களையும் இயற்றியுள்ளார்.

## ஆரம்ப வாழ்க்கை
இவர் 10 ஏப்ரல் 1940 அன்று பம்பாயில் (இப்போது மும்பை ) குசராத்தி புதின ஆசிரியர் குன்வந்த்ராய் ஆச்சார்யா மற்றும் நிலாபென் ஆகியோருக்குப் பிறந்தார். 1960 ஆம் ஆண்டில் மும்பை பல்கலைக்கழகத்தின் வாயிலாக குசராத்தி மற்றும் சமசுகிருதத்தில் இளங்கலைப் பட்டம் பெற்றார்.  அதன் பின் 1962 இல் சமூகவியலில் முதுகலைப் பட்டம் பெற்றார். புது தில்லியில் உள்ள தேசிய நாடகப்பள்ளியில் அரசின் உதவித்தொகையுடன் நாடகம் பயின்றார். 1961 முதல் 1964 வரை மும்பை அனைத்திந்திய வானொலியில் செய்தி தொடர்பாளராக இருந்தார். 1965 இல் மகேந்திர அடல்ஜா என்பாரைத் திருமணம் செய்துகொண்டார். 1966 இல் தன் எழுத்துப் பணியைத் தொடங்கினார். இவர் சகோதரி இலா அரப் மேத்தாவும் கூட ஒரு புதின ஆசிரியர்.

## இலக்கியப் பணிகள்
வர்ஷா, 1973 – 1976 வரை சுதா என்ற பெண்கள் வார இதழின் ஆசிரியராக தனது இலக்கிய வாழ்க்கையைத் தொடங்கினார். பின்னர் 1989 – 90 வரை மற்றொரு பெண்கள் இதழான குசராத்தி ஃபெமினாவில் பணியாற்றினார். இவர் 1978 ஆம் ஆண்டு முதல் குசராத்தி சாகித்ய அமைப்பில் நிர்வாக அலுவலகத்தை வைத்துள்ளார். இவர் தொழுநோயாளிகளின் காலனிகள், சிறை வாழ்க்கை மற்றும் ஆதிவாசிகள் மத்தியில் பணியாற்றினார்.

## விருதுகள்
*அன்சார்* என்ற தனது புதினத்திற்காக சாகித்ய அகாதமி விருது (1995) பெற்றார். சோவியத் லேண்ட் நேரு விருது (1976), குசராத்தி சாகித்ய அகாடமி விருது (1977, 1979, 1980), குசராத்தி சாகித்ய பரிசத் விருது (1972, 1975) மற்றும் கே.எம் முன்ஷி விருது (1997) ஆகியவற்றையும் பெற்றார். 2005 இல் ரஞ்சித்ராம் சுவர்ண சந்திரக் பெற்றார். கதை எழுதியதற்காக நந்தசங்கர் மேத்தா சந்திரக், சரோஜ் பதக் பரிசு மற்றும் ராம்நாராயண் பதக் சிறுகதை பரிசு பெற்றுள்ளார்.

## சான்றுகள்

பகுப்பு:1940 பிறப்புகள்
பகுப்பு:வாழும் மக்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:பெண் எழுத்தாளர்கள்
பகுப்பு:இந்திய எழுத்தாளர்கள்
ஆலமரத்துப்பட்டி

ஆலமரத்தடி பெயரில் அமைந்துள்ள கட்டுரைகள்:

*அரசு உயர்நிலைப்பள்ளி, ஆலமரத்துப்பட்டி
*ஆலமரத்துப்பட்டி அனுமந்தராயப் பெருமாள் கோயில்
*ஆலமரத்துப்பட்டி ஊராட்சி
*ஆலமரத்துப்பட்டி வெங்கட்ரமண மல்லீஸ்வரர் கோயில்
*ஆலமரத்துப்பட்டி (திண்டுக்கல் மாவட்டம்)
*ஆலமரத்துப்பட்டி (விருதுநகர்)
புதூர் (எக்கூர்)

**புதூர்** (pudur)  என்பது தமிழ்நாட்டின் கிருட்டிணகிரி மாவட்டத்தில் உள்ள 10 ஊராட்சி ஒன்றியங்களில் ஒன்றான ** ஊத்தங்கரை ஊராட்சி ஒன்றியத்திற்கு **  உட்பட்ட எக்கூர் கிராம ஊராட்சியில் உள்ள சிறு கிராமமாகும். ஊத்தங்கரையில் இருந்து 15 கி.மீ தொலைவிலும், மாவட்ட தலைநகரான கிருஷ்ணகிரியில் இருந்து 55 கி.மீ தொலைவிலும் இக்கிராமம் அமைந்துள்ளது. கிட்டதட்ட 266 குடியிருப்புகளை கொண்ட இக்கிராமத்தின் மக்கள்தொகை 2011ஆம் ஆண்டு மக்கட்தொகை கணக்கெடுப்பின் படி, 919 (ஆண்கள் :469 பெண்கள் : 450) ஆகும். கல்வியறிவு பெற்றவர்கள் விகிதம் 63.44% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## அமைவிடம்
இவ்வூர் கடல்மட்டத்தில் இருந்து சராசரியாக 400 மீட்டர் உயரத்தில் இருக்கிறது. 

## தொழில்
இங்குள்ள மக்களின் முக்கியத் தொழில்கள் வாழை,நெல், மற்றும் கரும்பு பயிரிடுதல் போன்றவை ஆகும்.

## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:கிருஷ்ணகிரி மாவட்டத்திலுள்ள கிராமங்கள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
அரசு கல்வியியல் கல்லூரி, புதுக்கோட்டை

**அரசு கல்வியியல் கல்லூரி, புதுக்கோட்டை** (*Government College of Education, Pudukottai*) இந்தியாவின் தமிழகத்தில் உள்ள ஏழு அரசு கல்வியியல் கல்லூரிகளுள் ஒன்றாகும். ஆசிரியர் பணிக்கான தகுதியைப் பெற கல்வியியல் சார் பாடங்களைக் கொண்டு புதுக்கோட்டை அரசு கல்வியியல் கல்லுரியிலும்  வகுப்புகள் நடத்தப்படுகின்றன. 

## விண்ணப்பம்
கல்லூரியில் சேர்க்கைக்கான விண்ணப்பங்கள் பற்றிய விவரம் ஆகத்து மாதம் செய்தித்தாள்களில் தெரிவிக்கப்படும்.  அரசு நிர்ணயித்த கட்டணத்தைச் செலுத்தி விண்ணப்பம் பெற்று அதை நிரப்பி அனுப்ப வேண்டும்.

## கலந்தாய்வு
சென்னையில் நடைபெறும் கலந்தாய்வில் தமிழக மாணவர் முழுவதும் கலந்து கொள்வார்கள். அதிக மதிப்பெண் அடிப்படையில் முன்னுரிமை அளிக்கப்பட்டு விரும்பிய கல்லூரியை மாணவர்கள்  தேர்வு செய்வார்கள்.

## சேர்க்கை
கலந்தாய்வின் மூலம் தேர்வு செய்யப்பட்டவர்கள் கல்லூரியில் சேர்வார்கள். இங்கு இட ஓதுகீட்டின் அடிப்படையில் தமிழ், ஆங்கிலம், கணிதம், வரலாறு, அறிவியல் சார்ந்த இரு படிப்புகள் 118 மாணவர்களுக்கு வருடம் தோறும் இங்கு பயிற்சியளிக்கப்படுகிறது. 

## மேற்கோள்கள்

## புற இணைப்புகள்
http://collegedunia.com/college/56022-government-college-of-education-pudukkottai/courses-fees
http://www.mapsofindia.com/education/b-ed-colleges/pudukkottai.html

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்தில் கல்வி
பகுப்பு:கல்வியியல் கல்லூரிகள்
கேரட் சாறு

**கேரட் சாறு அல்லது மஞ்சள் முள்ளங்கிச் சாறு**  (Carrot juice) என்பது மஞ்சள் முள்ளங்கியில் இருந்து தயாரிக்கப்படும் சாறாகும் .

## கண்ணோட்டம்
[thumb|ஈரானிய அஜர்பைஜானின் [தப்ரீசு|தப்ரீசில் ஒரு பெட்டி மாக்கரோன்கள் மற்றும் ஒரு கோப்பை கேரட் சாறு]]
கேரட் சாற்றில் உயிர்ச்சத்து ஏ வின் ஆதாரமான β- கரற்றீன் அதிகமாக உள்ளது, ஆனால் இது இலைக்காடி போன்ற உயிர்ச்சத்து பி மற்றும் கால்சியம், செப்பு, மக்னீசியம், பொட்டாசியம், பாசுபரசு மற்றும் இரும்பு உள்ளிட்ட பல தாதுக்களிலும் அதிகமாக உள்ளது. ஒரு இறாத்தல் (454கிராம்) கேரட்டில் சுமார் 236 மில்லி சாறு பெறலாம்., இது ஆப்பிள் மற்றும் தோடம்பழம் போன்ற பழங்களுடன் ஒப்பிடுகையில் குறைந்த மகசூல் கொண்டது.  கேரட் சாற்றில் இருந்து கூழ் பிரிப்பது கடினமானதாகும்.

பீட்டா-கரற்றீன் அதிகமுள்ள பல தயாரிப்புகளைப் போலவே, இது தற்காலிக *கரோட்டீனோடெர்மாவை* (மஞ்சள் தோல்) ஏற்படுத்தலாம், இது ஒரு தீங்கற்ற தோல் நிலையாகும், இதன் விளைவாக மேற்புறத்திற்கு ஆரஞ்சு-மஞ்சள் நிறம் உருவாகலாம். 

கேரட் சாறு செறிவூட்டப்பட்ட கேரட்டின் தனித்துவமான இனிப்புச் சுவை கொண்டது. பல சாறுகளைப் போலல்லாமல், இது ஒளிபுகாது. இது பெரும்பாலும் சத்துணவு பானமாக உட்கொள்ளப்படுகிறது. கேரட்டைக் கொண்டு நூற்றுக்கணக்கான ஆண்டுகளாக சூப்கள் மற்றும் பழச்சாறுகள் தயாரிக்கப்படுகிறது.

## ஊட்டச்சத்து தகவல்
1 கப் கேரட் சாறு (236 மில்லி) அமெரிக்க ஐக்கிய நாடுகள் வேளாண்மைத் துறையின் தகவலின் படி பின்வரும் ஊட்டச்சத்து தகவல்களைக் கொண்டுள்ளது:
* கலோரிகள்: 95
* கொழுப்பு: 0.35
* கார்போஹைட்ரேட்டுகள்: 21.90
* நார்ச்சத்து: 1.9
* புரதம்: 2.24
* கொலஸ்டிரால்: 0.010

## மேற்கோள்

## வெளி இணைப்புகள்
* Beta Carotene, Mayo Clinic
பகுப்பு:காய்கறிகள்
பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
பகுப்பு:உணவுகள்
ஈ. சந்திரசேகரன்

ஈ.சந்திரசேகரன் (மலையாளம்: ഇ. ചന്ദ്രശേഖരന്‍;  டிசம்பர் 26, 1948) காசர்கோடு ஒரு அரசியல்வாதியாவார், கேரளத்தின் தற்போதைய வருவாய் மந்திரி 
2011 ஆம் ஆண்டு முதல் அவர் காந்தகாடு சட்டசபை தொகுப்பைப் பிரதிநிதித்துவப்படுத்துகிறார். மேலும், சி.பி.ஐ., மாநில செயலகம் (2005 முதல்) இந்திய கம்யூனிஸ்ட் கட்சி (சிபிஐ).

## வகித்த பதவிகள்
* Taluk Secretary, A..I..Y.F., Kasaragod (1970)
* District Secretary, A.I.Y.F., Kannur (1975)
* Member, CPI, State Council (1976)
* State Joint Secretary, A.I.Y.F. (1979)
* Member, C.P.I. Kasaragod Taluk Committee
* District Secretariat Member Kannur
* Member, Chemmanadu Grama Panchayat (1979-84)
* Assistant District Secretary, C.P.I, Kasaragod (1984)
* District Secretary, C.P.I. (1987)
* State Executive Member, C.P.I. (1998)
* Member, Kerala State Village Development Board (1987-91)
* Director Board Member, Kerala Agro Machineries Corporation  (1991-96)
* Member, State Land Reforms Review Committee (2008-2010)

## மேற்கோள்கள்

## வெளி இணைப்புகள்
* Chandrashekharan MLA

பகுப்பு:பிற மொழி வார்த்தைகளைக் கொண்ட கட்டுரைகள்
பகுப்பு:1948 பிறப்புகள்
பகுப்பு:வாழும் மக்கள்
திரிசூலநாதர் கோயில்

**திரிசூலநாதர் கோயில்** (ஆங்கிலம்: Thirisoolanathar Temple) இந்தியாவில் சென்னை நகரில் அமைந்துள்ள ஒரு இந்துமதக் கோயில் ஆகும். இது சென்னையின் திரிசூலம் பகுதியில் அமைந்துள்ளது. இக்கோயிலின் பிராதான தெய்வங்கள் சிவனும் தாயார் திரிபுரசுந்தரியும் ஆவர்.

## திரிசூலநாதர்-சொல் உருவானவிதம்

திரிச்சூரம் என்ற குடும்பப் பின்னனியில் இருந்து இந்தச் சொல் வந்தது.

## வரலாறு
இக்கோயில் கட்டப்பட்டது பொ.ஊ. 11-ஆம் நூற்றாண்டில். இக்கோயிலை இடைக்கால சோழர் வம்சத்தில் இரண்டாம் குலோத்துங்க சோழனால் கட்டப்பட்டதாக வரலாறு கூறுகிறது.

## மேற்பார்வை
* 

பகுப்பு:காஞ்சிபுரம் மாவட்டத்திலுள்ள சிவன் கோயில்கள்
பகுப்பு:சென்னையின் பாரம்பரியக் கட்டடங்கள்
பத்மநாபபுரம் வருவாய் கோட்டம்

**பத்மநாபபுரம் வருவாய் கோட்டம்**  என்பது இந்தியாவின், தமிழ்நாட்டின், கன்னியாகுமரி மாவட்டத்தின் இரு வருவாய் கோட்டங்களில் ஒன்றாகும். 

## மேற்பார்வை
* 

பகுப்பு:கன்னியாகுமரி மாவட்ட வருவாய் கோட்டங்கள்
தேசிய பால் வள வாரியம், ஈரோடு

**ஈரோடு தேசிய பால் வள வாரியம்** (*Erode National Dairy Development Board*) இந்தியாவின் தமிழ்நாடு மாநிலம் ஈரோடு மாவட்டம் சித்தோடு அருகே சூரியம்பாளையத்தில்  அமைந்துள்ளது. தென் மண்டல செயல் விளக்கம் மற்றும் பயிற்சி மையம் இங்கு செயல்பட்டு வருகிறது.

தேசிய பால்வள மேம்பாட்டு வாரியம் இந்திய நாடாளுமன்றச் சட்டத்தின் கீழ் அமைக்கப்பட்ட தேசிய முக்கியத்துவம் வாய்ந்த ஒரு நிறுவனம் ஆகும். மத்திய அரசின் கட்டுப்பாட்டில் இந்நிறுவனம் இயங்குகிறது. இந்நிறுவனம் ஒவ்வொரு மாநிலத்திலும், சிறந்த பால் உற்பத்தியாளர்களை தேர்வு செய்து, குசராத்தில் களப் பயிற்சி அளிக்கிறது.

## வரலாறு

தேசிய பால்பண்ணை மேம்பாட்டு வாரியம் 1965 ஆம் ஆண்டில் உருவாக்கப்பட்டது. டாக்டர் வர்கீசு குரியனால் இந்நிறுவனம் நிறுவப்பட்டது. லால் பகதூர் சாசுத்திரியின் கனவான கைரா கூட்டுறவு பால் உற்பத்தியாளர்கள் சங்கம் தேசிய பால்பண்ணை மேம்பாட்டு வாரியம் மூலம் நிறைவானது. ஒன்றிய அரசின், 'ஆத்மா' எனும், விவசாய தொழில் நுட்ப மேலாண்மை முகமை திட்டத்தில், தமிழத்தில் இருந்து, 320 பால் உற்பத்தியாளர்கள் தேர்வு செய்யப்பட்டனர். இதில், ஈரோடு மாவட்டம் பூந்துறை, முத்தூர், சிவகிரி ஆகிய பகுதிகளை சேர்ந்த, எட்டு விவசாயிகள் தேர்வு செய்யப்பட்டு பயிற்சி பெற்றனர்.

## பால் உற்பத்தியாளர்களுக்கான பயிற்சி

சிறந்த பால் உற்பத்தியாளர்கள்  குறிப்பாக, ஆவின் நிறுவனத்துக்கு பால் வழங்கும் விவசாயிகளுக்கு, ஒன்றிய அரசு தேசிய பால்வள வாரியத்தின் மூலம், பால் மேலாண்மை பயிற்சி அளிக்கிறது.  தேசிய பால்வள வாரிய அலுவலகத்தில், பால்பண்ணை கூட்டுறவு அமைப்பு சட்டங்கள், கால்நடைகள் பாதுகாப்பு, நோய் தடுப்பு முறைகள், தீவன தயாரிப்பு, கூட்டுறவு பால் உற்பத்தியில் பெண்களின் பங்கு , கூட்டுறவு சங்க பால் விற்பனை மையத்தில் நேரடி கள ஆய்வு, மாட்டுப் பண்ணைகளில் கள ஆய்வு, கழிவு நீரிலிருந்து பசுந்தீவனம் உற்பத்தி குறித்த பயனுள்ள பயிற்சிகள் அளிக்கப்படுகின்றன.

## மேற்கோள்கள்

பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:ஈரோடு மாவட்டம்
பகுப்பு:பால் பண்ணை தொழில்
முயல் மீன்

**சிம்மேரா மோன்ஸ்ட்ரோசா** (*Chimaera monstrosa*) என்னும் மீன், முயல் மீன் அல்லது எலி மீன் (*rabbit fish*, *rat fish*) என்று பல்வேறு பெயர்களில் அழைக்கப்படுகிறது. இம்மீன் வடகிழக்கு அட்லாண்டிக் மற்றும் மத்திய தரைக்கடல் பகுதியில் வாழக்கூடிய மீனினம் ஆகும். சிம்மோிடே எனும் குடும்பத்தைச் சார்ந்தது.

## தோற்றம் மற்றும் பண்புகள்
முயல் மீன் 1.5 மீட்டர் நீளமும், 2.5 கி. எடையும் கொண்டது. இது கருஞ்சிவப்பு வண்ணமும், பளிங்கிக் கல் போன்ற வெள்ளை நிறக்கோடுகள் உடலில் எல்லா திசைகளிலும் காணப்படுகிறது. கண்கள் பொிதாகவும் பச்சை வண்ணத்தில் கண் வில்லைகளைக் (lens) கொண்டுள்ளது. தலைப்பகுதியில் பக்கவாட்டுக் கோடு தெளிவாகத் தொிகின்றது. இம்மீனின் முதுகுப்பக்கத் துடுப்பில் குறைந்தளவு விசமுள்ள முள் காணப்படுகிறது, இது பிற உயிர்களுக்கு மிகுந்த வலியை ஏற்படுத்தக் கூடியது.
முயல் மீன், முட்டையிட்டு குஞ்சி பொாிக்கும் இனத்தைச் சார்ந்தது. இம்மீன் சிறிய கூட்டமாகவே காணப்படும். இது, கடலின் அடியில் காணப்படும் முதுகெலும்பில்லாத உயிாிகளையே உணவாகக் கொள்கின்றன.

## பரவல் மற்றும் வாழிடம்
முயல் மீன்கள் 40 முதல் 1,663 மீ (131-5,456 அடி) ஆழத்தில் வாழக்கூடியது. இம்மீன்கள், பெரும்பாலும் 300 முதல் 500 மீ (980-1,640 அடி) ஆழத்தில் பதிவாகியுள்ளன. வடக்கு பகுதியில் உள்ளதை விட பொதுவாக தெற்கு பகுதியில் இம்மீன்கள் ஆழத்தில் காணப்படுகின்றன.இவை, மொராக்கோவின் வடக்கிலிருந்து, வடக்கு நார்வே மற்றும் ஐஸ்லாந்து வரை வடகிழக்கு அட்லாண்டிக் கடல் பகுதியில் பரவி காணப்படுகின்றன. இம்மீன்கள், மத்தியதரைக்கடல் பகுதியிலும் காணப்படுகின்றன, எனினும் கிழக்கு பகுதியல் அாிதாக உள்ளது. வடக்கு மற்றும் மத்திய அட்ரியாடிக் கடலில் இது அறியப்படாத மீனினம் ஆகும். தென்னாபிரிக்காவில் இருந்து இம்மீன்களுக்கான பதிவுகள் கேள்விக்குரியாகவே உள்ளது. நோயுற்ற அல்லது இறந்த மீன்கள் சில நேரங்களில் ஆழமற்ற தண்ணீரில் அடித்துச் செல்லப்படுகின்றன.

## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:மீன்கள்
எஸ். ஆர். சீனிவாஸ்

**எஸ். ஆர். ஸ்ரீனிவாஸ்** என்பவர் ஒரு கர்நாடக இந்திய அரசியல்வாதி ஆவார். இவர்  கர்நாடக சட்டமன்ற உறுப்பினராக மூன்று முறை இருந்துள்ளார். ஒரு குழந்தையின் உயிரைக் காப்பாற்றியதற்காக இந்திய ஜனாதிபதியிடமிருந்து வீரதீர செயலுக்கான விருது பெற்ற நாட்டின் ஓரே சட்டமன்ற உறுப்பினர் இவர் ஆவார். 

## தொகுதி
இவர் குப்பி தொகுதியிலிருந்து தேர்ந்தெடுக்கப்பட்டார்.

## அரசியல் கட்சி
இவர் ஜனதா தளம் (சமயச்சார்பற்ற) கட்சியை சாா்ந்தவா்.

## வெளி இணைப்புகள்
கர்நாடகா சட்டமன்றம்

## மேற்கோள்கள்

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:கர்நாடக சட்டமன்ற உறுப்பினர்கள்
பகுப்பு:தும்கூர் மாவட்ட மக்கள்
தொலைவுக் கல்

**தொலைவுக்கல்** என்பது போக்குவரத்துப் பாதையில் அடுத்துள்ள முக்கிய ஊருக்கான தொலைவைக் காண்பிப்பதற்காக நடும் ஒரு கல்லாகும். இந்தக் கல்லில் அடுத்துள்ள முக்கிய ஊரின் பெயரும் அதன் கீழ் அந்தக் கல்லிலிருந்து குறிப்பிடப்பட்ட முக்கிய ஊருக்கான தொலைவும் கிலோமீட்டர் அளவில் தரப்பட்டிருக்கும்.
 
இந்தியாவில் பல மொழிகள் பயன்பாட்டிலுள்ளதால், அந்தக் கல்லில் கல் நடப்பட்டுள்ள மாநிலப் பகுதியின் பயன்பாட்டிலுள்ள மொழியிலும் அதன் கீழ் ஆங்கிலத்திலும் ஊரின் பெயர் இடம் பெற்றிருக்கும். சில கற்களில் பயன்பாட்டிலுள்ள மேலும் சில மொழிகளும் குறிக்கப்பட்டிருக்கும். அதன் கீழ் தொலைவு கிலோ மீட்டர் அளவில் குறிக்கப்பட்டிருக்கும். இவை முதன்மைத் தொலைவுக்கற்களாகும். முன்பு இக்கற்களில் பிரித்தானிய அளவை முறையில் நீண்ட தொலைவுகளை அளக்கப் பயன்படும் மைல் நீள அலகு  கணக்கில் குறிப்பிட்டதால் மைல் கற்கள் என்று அழைக்கப்பட்டு வந்தன. இரு முதன்மைக் கற்களுக்கிடையில், குறிப்பிட்ட இடைவெளியில் சிறிய அளவிலான கற்கள் நடப்பட்டிருக்கின்றன.

## இந்தியாவில் தொலைவுக் கற்கள்
### வரலாறு
தமிழகத்தின் பழங்காலத்தில் போக்குவரத்துக்காக இருந்த பெருவழிகளில் அடையவேண்டிய ஊரின் தொலைவை அறியக்கூடியவாறாக தொலைவுக் கற்கள் அமைக்கப்பட்டன. இதில் இவ்வளவு தொலைவு எனபது எண்ணால் மட்டுமின்றிக் கற்றோரோடு கல்லாதவரும் உணர்ந்துகொள்ளும் வகையில் தொலைவுக்கல்லில் குழிகள் போன்ற குறியீடுகளாகவும் காட்டப்பட்டிருந்தன.   பண்டைய தமிழர்கள் இந்த மைல்கற்களை சாலை ஓரங்களில் நட்டு போக்குவரத்துக்கு பயன்படுத்தி வந்திருக்கிறார்கள். தமிழ் எண்கள் கொண்ட மைல்கற்கள் தமிழ்நாட்டின்  புதுக்கோட்டை தஞ்சாவூர் ஆகிய மாவட்டங்களில் பெருமளவு காணப்படுகின்றன. அந்த வகையில் தமிழ் மைல் கற்கள் புதுக்கோட்டையில் கண்டறியப்பட்டு தொல்லியல் ஆய்வாளர்கள் அடையாளப்படுத்தியுள்ளனர். அவ்வாறு புதுக்கோட்டை மாவட்டத்தின் கூழியான்விடுதி, அன்னவாசல் ,ஆதனக்கோட்டை  உள்ளிட்ட இடங்களில் தொல்லியல் ஆய்வுக்கழகத்தினரால் தமிழ் எண்கள் கொண்ட கைல் கற்கள் அடையாளம் காணப்பட்டுள்ளன.

### இந்தியாவில் தற்கால தொலைவுக் கற்கள்
இந்தியாவில் சாலைகளானவை தேசிய நெடுஞ்சாலை, மாநில நெடுஞ்சாலை, மாவட்ட சாலை, ஊரகச் சாலை என்று பல்வேறு வகைகளாக உள்ளன. இந்த சாலைகளை எந்த சாலைகள் என அடையாளம் காணும் வகையில் மைல் கற்களில் வண்ணங்கள்  தீட்டப்பட்டுள்ளன. தேசிய நெடுச்சாலையின் தொலைவுக் கற்களில் மஞ்சளும், வெள்ளையும் தீட்டப்பட்டதாகவும், மாநில நெடுஞ்சாலைக் கற்களில் பச்சையும், வெள்ளையும் பூசப்பட்டதாகவும், மாவட்ட சாலைக் கற்களில் நீலமும், வெள்ளையும் பூசப்பட்டதாகவும், ஊரகச் சாலைகளானவை இளஞ்சிவப்பு அல்லது கருப்பு வெள்ளைக் கோடு கொண்டவையாகவும் இருக்கின்றன.    

## மேற்கோள்கள்

பகுப்பு:அளவுக் குறியீடுகள்
பகுப்பு:சாலைப் போக்குவரத்து
3 இயூனோ

**3 இயூனோ** (*3 Juno*, **3 ஜூனோ**) என்பது சிறுகோள் பட்டையில் உள்ள ஒரு பெரும் சிறுகோள் ஆகும். செருமானிய வானியலாளர் கார்ல் ஆர்டிங்கு என்பவரால் 1804 இல் கண்டுபிடிக்கப்பட்ட மூன்றாவது சிறுகோள் இதுவாகும். இது இருபது பெரிய சிறுகோள்களில் ஒன்றாகும், அத்துடன் 15 யூனோமியா என்ற சிறுகோளுடன் இரண்டு பெரிய கற்கள் நிறைந்த (S-வகை) சிறுகோள்களில் ஒன்றாகும். இது சிறுகோள் பட்டையின் மொத்த நிறையில் 1% உள்ளதாக மதிப்பிடப்பட்டுள்ளது.

## குறிப்புகள்

## மேற்கோள்கள்

## வெளி இணைப்புகள்

* JPL Ephemeris
* Well resolved images from four angles taken at Mount Wilson observatory
* Shape model deduced from light curve
* Asteroid Juno Grabs the Spotlight
*  (displays Elong from Sun and V mag for 2011)
* 

பகுப்பு:சிறுகோள்கள்
பகுப்பு:காணொளிக் கோப்பு உள்ள கட்டுரைகள்
பகுப்பு:1804
பகுப்பு:துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
பி. ஜே. ஜமீர் அஹ்மத் கான்

**பி.ஜே. ஜமீர் அஹ்மத் கான்** (*B. Z. Zameer Ahmed Khan*) சட்டமன்ற உறுப்பினராகவும், கர்நாடக மாநில ஜனதா தளத்தின் முன்னாள் பொதுச் செயலாளராகவும் இருந்துள்ளார். கர்நாடக அரசின் ஹஜ் மற்றும் வக்ஃபு வாரியத்தின் முன்னாள் அமைச்சராகவும், சாம்ராஜ் பேட்டை தொகுதியில் இருந்து 3 முறை உறுப்பினராகவும் இருந்தார்.

2005 ஆம் ஆண்டில் எஸ். எம். கிருஷ்ணா சாம்ராஜ்பேட்டை தொகுதி உறுப்பினர் பதவியை விட்டு விலகி மகாராஷ்டிரா ஆளுநராக நியமிக்கப்பட்டார். இது ஜமீரின் அரசியல் வளர்ச்சிக்கு வழி வகுத்தது. இவர் சாம்ராஜ்பேட்டை தொகுதியில் போட்டியிட்டு ஆர்.வீ. தேவராஜைத் தோற்கடித்தார். அதன்பிறகு, ஜனதாதளம்-பாரதிய ஜனதா கட்சி கூட்டணி அரசாங்கத்தில் எச். டி. குமாரசாமியின் தலைமையின் கீழ் இருந்த அமைச்சரவையில் கீழ் ஹஜ் மற்றும் வக்ஃப் அமைச்சராக ஜமீர் பதவி ஏற்றார்.

2016 ல், இந்தியாவின் மாநிலங்களவைக்கு நடந்த தோ்தலில், கட்சி மாற்றி வாக்களித்ததற்காக பல்வேறு கட்சியியை சார்ந்த ஏழு உறுப்பினா்கள் பதவி நீக்கம் செய்யப்பட்டனா். இந்த ஏழு உறுப்பினா்களில் இவரும் ஒருவா் ஆவார். 25 மார்ச் 2018 அன்று, ஜமீர் மற்றும் ஜனதாதள கட்சியின் 6 சட்டமன்ற உறுப்பினர்கள் இந்திய தேசிய காங்கிரசில் அதிகாரப்பூர்வமாக இணைந்தனர்.

## ஆதாரங்கள்

* Zameer throws a fit over 'slight to Sharief' - Times Of India 

பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:1966 பிறப்புகள்
இயற்கை நுண்ணுயிரியல்

**இயற்கை நுண்ணுயிரியல்** (*Nature Microbiology*) என்பது இணைய வழியில் துறை சார்ந்தவர்களால் விமர்சனத்திற்குட்படும் அறிவியல் மாதாந்திர ஆய்விதழ் ஆகும். இது 2016 ஆம் ஆண்டு நிறுவப்பட்ட நேச்சர் ப்ப்ளிஷிங் குரூப் மூலம் வெளியிடப்படும் அறிவியல் இதழ். நோனியா பேரியன்ட் இதன் முதன்மை பதிப்பாசிரியர் ஆவார். இவர் இன் ஹவுஸ் (In house) பதிப்பாசிரியர் குழுமத்தில் ஒருவர் ஆவார்.  இந்த இதழில் நுண்ணுயியல் சார்ந்த ஆய்வுக் கட்டுரைகள், செய்திகள், காட்சிகள், விமர்சனங்கள், கருத்துக்கள் மற்றும் அம்சங்கள் உள்ளடக்கியதாகும். இவ்விதழ் நுண்ணுயிரியல் துறையில் ஏற்படும் முன்னேற்றங்கள் மற்றும் துறைசார்ந்த தகவல்களை வழங்குகின்றது..

## மேற்கோள்கள்

## வெளி இணைப்புகள்
*''Nature Microbiology'' website

பகுப்பு:ஆய்விதழ்கள்
பகுப்பு:நுண்ணுயிரியல்
நல்லமாங்குடி

**நல்லமாங்குடி** (Nallamangudi) என்னும் ஊர் தமிழ்நாட்டில், திருவாரூர் மாவட்டம், நன்னிலம் வட்டத்தில் உள்ள ஒரு கிராமமாகும். இந்த ஊர் நன்னிலத்தில் இருந்து 1.5 கி.மீ. தொலைவிலும், மாவட்டத் தலைநகரான திருவாரூரில் இருந்து 18 கி.மீ. தொலைவிலும் உள்ளது. இந்தக் கிராமம் 251.86 ஹெக்டேர் பரப்பளவு கொண்டது, ஊரின் மக்கள் தொகை 2011 மக்கள் கணக்கெடுப்பின்படி ஊரின் மக்கள் தொகை 258, இதில் ஆண்களின் எண்ணிக்கை 122, பெண்களின் எண்ணிக்கை 136 ஆகும். ஊரில் உள்ள வீடுகளின் எண்ணிக்கை 61 ஆகும்.

இந்த ஊரில்தான் திரைப்பட இயக்குநர் கே. பாலசந்தர் பிறந்தார். அவரது சொந்தவீடு இந்த ஊரில்தான் இருந்தது. இந்நிலையில் அவரது குடும்பத்தினர் சென்னை சென்றுவிட்ட நிலையில், அவர்கள் வசித்த வீட்டை விற்றுவிட்ட நிலையில், அந்த வீடு இருந்த இடத்தில் தற்போது தனியார் பள்ளி இயங்கி வருகிறது. 2017 சூலை 9 அன்று பாலசந்தரின் 87 வது பிறந்த நாளையொட்டி, அந்த பள்ளி வளாகத்தில் பாலச்சந்தரின் சிலை திறந்து வைக்கப்பட்டது.
## வழிபாட்டுத் தலங்கள்
* கைலாசநாதர் கோயில்
## மேற்கோள்கள்

பகுப்பு:திருவாரூர் மாவட்டத்திலுள்ள கிராமங்கள்
டி. கே. சிவகுமார்

**டி. கே. சிவகுமார்** என்பவர் இந்திய மாநிலமான கர்நாடகா மாநிலத்தைச் சேர்ந்த அரசியல்வாதி ஆவார். இவர் வொக்கலிகர் சமுதாயத்தைச் சேர்ந்தவர். இவர் காங்காகபுரா தொகுதியில் இருந்து சட்டமன்ற உறுப்பினராகத் தேர்ந்தெடுக்கப்பட்டார். தற்போது இவர் கருநாடக எரிசக்தித் துறை அமைச்சராக உள்ளார்.

## அரசியல் வாழ்க்கை
2013 ஆம் ஆண்டு தேர்தலில் கனகபுரா தொகுதியில் பி.டி.ஆர். சிந்திக்கு எதிராக போட்டியிட்ட இவர் மொத்தம் பதிவான 1,00,007 வாக்குகளில்,  68,583 வாக்குகளைப் பெற்று  வெற்றி பெற்றார். தேர்தலில் போட்டியிட்ட மிகப்பெரிய பணக்கார வேட்பாளர்களில் இவரும் ஒருவா்.  ரூ. 251 கோடி ரூபாய் சொத்து உள்ளதாக அறிவித்தாா். (2008 தேர்தலுக்குப் பிறகு 176 கோடி ரூபாய் அதிகரித்துள்ளது.) தற்போது கர்நாடகா அரசாங்கத்தில், எாிசக்தி துறை அமைச்சராக உள்ளார்

## மேற்கோள்கள்

4.
5.
6.


## வெளி இணைப்புகள்
* Official Website 
* Official Facebook
* Official twitter
* Official google plus
* Official Instagram

பகுப்பு:1962 பிறப்புகள்
பகுப்பு:வாழும் மக்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:ராமநகரம் மாவட்ட மக்கள்